Llengues de Mirathil

# Les llengües de Mirathil

El món de Mirathil compta amb molts idiomes degut en part a la seva varietat de races i societats. Molts són semblants a les llengües del lore de pathfinder, però hi ha canvis importants quan juguem amb Enrolats.

## Llengües als regnes interiors

Els regnes interiors, que vindrien a ser Gorumor, Sepròlia i Dimàsia, tenen un conjunt de llengües variades que són les següents:

* **Seprolià:** Parlat a totes les regions interiors i també força parlat a ciutats les ciutats grans de Santara i de Les Terres Èlfiques.
* **Auskà:** Idioma parlat sobretot a les serralades de Tarnarok, la regió de Gorumor amb més presencia de nans. Prové del Uskaloak.
* **Uskaloak:** Una llengua ja morta parlada pels nans de les muntanyes de Tarnarok abans de connectar-se amb la resta del món.
* **Paltanyà:** Idioma parlat al sud de Dimàsia i Sepròlia, també molt estès al comptat de Darum degut a la migració de mitjarols.
* **Runí:** Parlat a Dimàsia, a les zones rurals de l'est. Abans era parlat a altres regions de l'oest, però l'ocupació de més de 100 anys per part de Sepròlia de la franja de la frontera va eliminar el seu us en gran mesura a aquella zona.
* **Safirià Nan:** Idioma dels ports del mar Safir, molt semblant al Safirià Elf, fet servir per comunicar-se a les rutes comercials marítimes. També és anomenat "l'idioma dels mariners". Pràcticament el primer idioma que van aprendre els nans després del seu

## Llengües de Les Terres Èlfiques

Els elfs són uns grans protectors dels seus idiomes, però també s'esforcen en mantenir una unificació.

* **Valarin:** L'idioma unificat, creat de forma "Artificial" unint la gramàtica de les altres llengües èlfiques. Tothom que sàpiga aquesta llengua podria arribar a entendre a algú que parli Ladorin, Kalamià o Safirià, tot i que no li serà fàcil.
* **Ladorin:** Idioma de les zones centrals.
* **Finnandià:** Idioma del nord, de zones poc habitades.
* **Kalamià:** Idioma de les fronteres del sud, és més fàcil d'aprendre i es pot escriure en alfabet seprolià. Molt comú entre els mestissos semi-elfs.
* **Nadarin:** L'idioma de l'est, molt poc parlat i amb moltes varietats en els seus dialectes.
* **Infraddorin**: L'idioma parlat pels drows.
* **Safirià Elf:** Idioma dels ports del mar Safir, molt semblant al Safirià Nan, fet servir per comunicar-se a les rutes comercials marítimes. També és anomenat "l'idioma dels mariners".

## Llengües de Santara i més enllà

El desert té una varietat de llengües destacada, i moltes tribus poden tenir els seus dialectes propis de cadascuna.

* **Aramià:** L'idioma de les ciutats de la costa que toca el Mar Esmolat i també a Drukatur.
* **Serpentí:** Parlat a la zona Bruma'ra, l'idioma més comú de la ciutat. També té molta presencia a Sunia Kahl.
* **Amurrun:** Idioma parlat originalment per fèlids, ara estès per tot el món degut als seus abundants nòmades, que no canvien l'idioma quan parlen entre ells. L'única ciutat on és l'idioma més parlat és Sunia Kahl, on hi ha una varietat important d'Animal-Folks.
* **Xsarhsí:** L'idioma de les tribus nòmades i dels paries, es parla als barris baixos de les ciutats i als deserts. És considerat un idioma de mala fama.
* **Primal:** Idioma parlat a la jungla de Selvària.

## Altres llengües

A part dels idiomes esmentats n'hi ha molts més, molts d'ells encara per descobrir i altres, com els que venen a continuació, que no es poden assignar a un regne concret.

* **Silvà:** L'idioma del bosc i les fades, l'idioma fèeric. Probablement l'idioma més antic de Mirathil, no es parla a cap lloc concret.
* **Druïdic:** L'idioma ocult dels druides.
* **Gargagot:** Idioma dels orcs, gòblins i altres criatures fora de la civilització. Tot i així, té tantes varietats que depenent de la zona moltes d'aquestes criatures no podrien entendre's entre elles i han desenvolupat uns llenguatges únics per cada tribu.
* **Aquà:** Parlat per habitants de les profunditats de l'oceà, no es sap ben bé el seu origen.
* **Gnoll:** Idioma simple parlat per aquestes criatures.
* **Amfibi:** Idioma parlat per boggards de les illes i d'altres regions del sud. També és parla a Thannarion.
* **Gèlid:** L'idioma dels gegants, de paraules breus i guturals, molt difícil de pronunciar per la gent de les races civilitzades.
* **Necril:** Pels més supersticiosos és l'idioma dels morts i de la màgia negra. I no els hi falta raó del tot, ja que és l'idioma amb el qual els nigromants es poden comunicar amb les seves creacions, o l'idioma en el que trobem escrits antics de dubtosa moral. És l'idioma que suposadament es parla al pla astral i un idioma que saben tots els fantasmes.
* **Tipiripí:** L'idioma dels gnoms, l'idioma que van portar del seu pla.
* **Aurà:** L'idioma que suposadament es parla als plans elementals.
* **Celestial:** L'idioma que suposadament es parla al regne del cel.
* **Infernal:** L'idioma que suposadament es parla al regne de l'infern.
* **Abisal:** L'idioma que suposadament es parla al regne de l'abisme.